Punkaharju

Punkaharju on kunta Etelä-Savossa, Saimaan rannalla. Asukkaita kunnassa on noin 4000.

Ymmärrä
Punkaharju on yksi Suomen kansallismaisemista. Ei ole liioiteltua sanoa, että et ole nähnyt Suomea, ellet ole käynyt Punkaharjulla.

Autolla
Valtatie 14 kulkee Punkaharjun keskustan halki. Etelään se vie Parikkalaan ja länteen Savonlinnan läpi Juvaan. Molemmissa päissä se yhtyy suurempiin teihin, jotka vievät johonkin suureen kaupunkiin.

Bussilla
Punkaharjulle pääsee kätevimmin junalla. Parikkala-Savonlinna -välillä kulkee kuitenkin myös busseja.

Kävellen tai polkupyörällä
Matka Suomen suurimmista kaupungeista Punkaharjulle vaatii kävellen useita päiviä. Tästä syystä on suositeltavaa matkustaa perille jollain liikennevälineellä. Polkupyörä on yksi vaihtoehdoista. Harjutie on asfaltoitu ja Punkaharjun keskusta on tarpeeksi pieni otettavaksi haltuun myös kävellen. Punkaharjulta on hyvä mahdollisuus jatkaa pyörällä Vanhaatietä etelään Putikkoon tai itään Hiukkajoelle; molemmat tiet ovat mäkisiä ja mutkittelevia.

Junalla
Junalla Punkaharjulle pääsee kahdesta suunnasta: etelästä Parikkalasta ja pohjoisesta/lännestä Savonlinnasta. Parikkalan ja Savonlinnan välillä kulkee taajamajuna päivittäin noin kolmen tunnin välein.

Juna pysähtyy Punkaharjun kunnan alueella kolmella asemalla. Punkaharjun asema sijaitsee kunnan keskustaajamassa. Luston asema on tästä pohjoiseen Laukansaaressa metsämuseo Luston ja Valtionhotellin lähellä. (Jos haluaa mennä harjulle, kannattaa jäädä tässä pois.) Retretin seisake sijaitsee Tuunaansaaressa; lähellä on mm. taidekeskus Retretti ja huvipuisto Kesämaa. Harjun Portin matkailuinfo on myös aivan vieressä. Junarata kulkee jonkin matkaa harjua pitkin. Punkaharjun asemalta Savonlinnaan matka kestää 35 minuuttia, Parikkalaan 21 minuuttia. Parikkalasta on junanvaihto mm. Helsinkiin ja Joensuuhun meneviin juniin.

Myös eteläisessä taajamassa Putikossa on asema, mutta siellä junat eivät enää pysähdy.

Näe

 * Nähtävyydet
 * Punkaharjun harjualue
 * Punkaharjun valtionhotelli
 * Taidekeskus Retretti Korkeatasoinen taidemuseo, jossa on joka vuosi mielenkiintoinen kattaus taidemaailman merkittävimpiä nimiä. Nähtävyydeksi voi laskea pelkästään jo laajan maanalaisen luolaston.

Tee

 * Kesämaa

Baarit & pubit

 * Punkero Baari, Kuusitie 1 (linja-autoasemalla)

Nuku

 * Punkaharjun Valtionhotelli
 * Punkaharjun lomakeskus
 * Maatilamatkailu Mannila

Pysy turvassa
Linja-autoaseman ympäristöstä voi iltaisin kuulua melua.

Pysy terveenä

 * Terveyspalvelut

Jatka matkaa
Jos olet tulossa etelästä, kannattaa jatkaa matkaa Savonlinnaan päin.